
  __________________________________________________________________

Förord till den elektroniska utgåvan

Detta verk av Saima Harmaja (1913-1937) har digitaliserats av
Nationalbiblioteket i Helsingfors och anpassats för Projekt Runeberg i
december 2014 av Ralph E.

En sida är felaktig i denna digitalisering, så poemet Aamun Kuoro är
ofullständig. Här är den fullkomliga texten:

AAMUN KUORO
On liian kirkas tämä aamu mainen,
kun aallon alta taivas hymyää,
ja järven pilviloiste jumalainen
kuin onnen kipu sydämeeni jää.
Ylitse valoon vihertyvän tienoon
unohtuu tuuli kielontuoksuun vienoon,
ja nuoren koivun ritvat raukeat
kuin ihanuuden painoon vaipuvat.
Ylt'ympäri soi laulu alta sinen,
niin riemunhelkkyvä, niin ihmeellinen,
niin kullankirkas, että hurmaa mun
se, tuhannesti samoin hurmatun.

Mut sanat uudet löysi säveleihin
jo peippo, loppumatta kummunneihin,
ja laulaa värähdellen: muita en
ma rakasta kuin sua, suloinen!
Ja kohta kaikki linnut yhtyy mukaan.
Myös rastas, herkemmin kuin niistä kukaan
virittää huilunhellän säveleen,
ja itse unohtuu sen syvyyteen.
Vaan hiljenee jo koko metsän kuoro
ja kaikki lehvät onneen havahtuu,
kun kaukaa kuuluu 'kukkuu' kultasuu,
ja suuren laulajan on tullut vuoro.
Nyt yksinlauluansa heleää
niin lakkaamatta käki kukkuu, kukkuu,
sen kultaan että tajuntani hukkuu
ja koko luonto ihmetykseen jää.

Mut kaikkein nuorin peippo aariaansa
jo tulisesti puhkee, uusimpaansa,
ja sanat vastaluodut laulaa noin:
Sua yksin rakatan! Sua jumaloin!

Då det gått mer än 70 år efter denna poets död, så gäller inte längre
någon upphovsrätt för hennes verk.

                                Sidor ...

RIEMU.

Taas loistavina pilvet kulkuaan käy yli ruskean ja kirkkaan maan, ja
mullan hohde sinipunainen jää sydämeeni, mua sokaisten. Mut silmin
suljetuin ja kyyneltyvin vain kuumempana läpi luomien nään kevään
mahdin ylimaallisen. Saa tuskan värin aina riemu syvin.

LUMOUS.

Oi kuulautta näiden kevätöiden, kun kaikki taivaan valo ikävöiden maan
päällä viipyy, hennomatta pois, kun heleimmillään hymyy kevään multa,
kun puistot hohtavat ja arkaa tulta säteilee ikkunat kuin lumotut ne
ois. Ui punertuen pilvet meren yli, se syvään hengittää, niin
kuultavana syli, se, kirkas, taivaan armautta juo. Hymyssä auerten en
nähdä saata, mi vettä, valoa, mi taivasta tai maata. Jää pilvi rantaan,
säde mullan luo, ja siipi kantaa aavain ääriin asti. Niin säde lienen,
tuuli, lintunen — Mut kesken kirkkauden taivaisen maan kevään tuomet
kukkii huumaavasti.

8Ma mitä lienen? Miksi tänne jäinkään? Min lumouksen silmissäsi
näinkään? Mua mikä sitoo? Valo aaltoon vaipuu, yö kevään, nuoruus,
rakkaus ja kaipuu — Mik' on tää murhe, joka ahdistaa? Niin kaunis olet,
taivas, kaunis, maa —

9SIREENIT.

Oi katso, sireenit on puhjenneet! Nyt hymyy joka pensas lumottuna, ne
verhoo herkkä, armas sinipuna, ja kimaltelee kasteen kyyneleet.

Oi runsautta kukkaisterttujen! Kuin läpitunkemina onnen täyden ne
hengittävät hennon tuulen käyden, valossa tummuen ja himmeten.

Pois käännä kasvosi, sa uupuva tään valon, lämmön, tuoksun kyllyydestä!
Ei ihmissydämesi ahdas kestä näin tajuamatonta autuutta.

10AAMUNKOITTEESSA.

Aamu nousee. Varjot kalpenee. Hämyn halki valo vapisee. Aamu nousee.
Usvin haihtuvin vaipuu öistä pisin, hirmuisin. Yli kuilun rusko leviää,
varjot väistyy, ensi säteet jää.

Jumalani! Läpi pimeän johdit askeleeni nääntyvän. Kauhun hetkin
mittaamattomin vierelläni seisoit, mahtavin. Kätes ihmeellinen
kädessäin henkes voiman hengessäni näin. Tuskan maassa et mua jättänyt.
Älä lähde, älä hylkää nyt!

11Aamu nousee. Hämy hälvenee. Kaikki, mihin kosken, hymyilee. Yli maani
rusko leviää, varjot väistyy — Sinä, sinä jää!

12CONTEMPLATIO.

Janoten katsot metsän ihanuutta, suloa joka ruohon kasteisen, jokaisen
lehden läpikuultavuutta, kun valo leppiin paistaa kultainen. Se kaikki
aatokses, se sielus vie: on jossain ovi, jossain pääsy, tie — Oi tuskaa
sydämen, sen voimaa uutta! Niin tuhannesti anot nöyrtyen maan lehvien
ja ruohon jumaluutta. Oi iäinen, sa särje lumouksesi Tie näytä, helly!
Avaa pyhät ukses!

Ja katso, jos et mitään voimaas säästä, jos oman minuutesi ääriin
päästä voit itses jättäin, itses hyljäten,

13niin tuta silmänräpäyksen ajan saat ehkä rajan

sen valtakunnan, jok' on ikuinen. Sen syvyyksiin ei mikään katse tapaa,
iäti vapaa,

iäti vailla ääriä se on. Niin sitomana ihmiskohtalon sa peität kasvos,
tomun tomu sinä, sa peität silmäs, joill' et mitään nää.

14HÄMÄRISSÄ.

1 aas illan hämyssä tummuu maa. Tätä hetkeä rakastin vuosien ajan.
Polut päivän peittyvät, aukeaa tie hämärä toiselle puolen rajan.

Niin mustin oksin ja hentoisin puut seisovat nöyrine unelinineen. Valo
ylhäällä häilyy lumoavin, pois paeten pilvien arkaan sineen.

Oi taivaan väriä syvenevää! Ylimaallisena se loistaa ja vaipuu, on
poissa ja jälleen himertää. Sitä seuraan, linnassa tuska ja kaipuu.

15Hymy tajuamattoman kauneuden, vain sinua rakastin vuosien mennen.
Tuhat kertaa henkeni uupunehen veit pois, hämärimpiin maihisi ennen.

Miks, Ylhäinen, mua väistyt nyt, miks suonteni virta pois luotasi vie
mun? Miks poveltas minut työntänyt olet syliin vieraan riemun?

16ONNELLINEN ILTA.

On taivas himmentynyt hentoon sineen, ja sinenevät varjot hankien, mut
vielä hohtaa katu luminen heleine Iyhtyineen ja unelmineen. Ma kuljen
keveästi kotiinpäin, kun hämyyn värähtelee ensi tähti. Pois kaikki
tuska povestani lähti, ja ilman syytä autuaaksi jäin. Vain lumen rauha,
sinen kuulakkuus, vain tähden jälkeen vieno tähti uus, vain tieto:
huoneessani lämpimässä hymyilee ruusu yksin hämärässä, hymyilee ruusu
lehdin hehkuvin. Yön sini, ruusu! Mitä toivoisin?

2

17TUSKA.

Minut yllätti tuska, se päälleni karkaa, käsivarret sen ruhjovat povea
arkaa, sydän kuolee, se murtuu, ei kestä se, ei! Miks heräsin? lleleitä
unia nähden ujot käteni poimivat taivaalta tähden. Se on särkynyt,
myrsky sen hohteen vei.

Tämä ei ole totta. Löi siipeni valhe. Maailmani, tähteni murskasi
valhe. Olen kehässä tappavan noituuden. Vie rinnasta hengen valtava
kauhu. Mua kietoo myrsky ja liekit ja sauhu ja ma elän. — En kuolla
voi, oi en!

18Lumipäivissä äsken hymysi rinne, tuli tuoksuen tuuli. — Vie minut
sinne, valon, ilmojen hohtoon huimaavaan! Talo päälleni syöksyy! Pois
seinien alta! Keväthanget vaipuvat. — Korkealta unen pilviä tuulet vie
yli maan.

Tähän ei siis yltänyt rintani palo Vain hellää riemua huokuu salo, ei
suitsua vuori, ei vapise puu. Minä tuskasta hiillyin. Mut yli pääni yhä
laulaa metsien autuas ääni ja ihanat hongat kaareutuu.

Niin, Kärsimys, kasvosi vitkaan vaihtuu. Syvin kauhu ja kipein häpeä
haihtuu. Sinut nään: olet äiti. Pois lapsesi vie. Läpi hirveän aavikon
soit minun tulla. Nyt suo minun juoda. Yksin on sulia veden elävän
luokse valta ja tie.

Minä riemua pyysin. Mut elämän uuden suo sekin vain rajoilla
ajattomuuden kun tuska jo on läpitunkenut sen. Miks nyyhkytän? Tuskassa
syvimmässä itu riemun on. Mullassa pimeässä on elämän siemen
ihmeellinen.

19Olen silmiltä soaistu, mitään en tiedä. En taistella voi, voin antaa
vain viedä, vain uhrata tahtoni. Tutkimaton, syvä kohtalo, hunnussa
tuskan ja riemun niin Olevan ainoille lähteille vie mun. Miks vapisen?
Ihmisen osa se on.

20UKKOSKESÄNÄ.

Pois ajoi ukkonen, ja auringossa taas kultaisina pellot leviää, kun
synkin värein vielä aallokossa tiet myrskyn ajelemat hyrskyää. Yömustan
varjon alle metsä jää, mut hehkuvana alla tumman havun nään apiloiden
purppuraisen savun ja mataroiden valkohämärää. Käy lämmin tuuli jälleen
puutarhassa, sen lehvät välkkyy sateen hopeassa, ja sinisilmin ruoho
kimmeltää. Oi kukkaissineä! On loppu tässä! Maan ruusun hymyilyssä
heleässä on ihmisetsinnän ja harhan pää —

21Niin kipu vanha palaa liikahtaen. Sen tiesin, tiesin! Miksi kuitenkin
ma yhä pääsyä ja tietä haen ma, kahlehdittu langoin viiltävin?

Vaan itkun läpi vielä kirkkaampana

nään: yli viljan kultahämyisen

niin sinenherkin varjoin, loistavana

käy joutsensiipi pilvi lumoten.

Sen ehkä nähdä voi vain kyynelissään.

Näin ehkei sadehelmet kimaltais,

Näin syvin värein välkkyis niitty missään,

jos tuskan siivet ei mua varjoais.

Ma tiesin, tiesin: säteet varjon tuovat,

ja helein säde varjon synkimmän.

Mut ehkä sydämessä pimeän

syvimmät varjot itse valon luovat.

Maan suven huuman, pilven jumalaisen

ja ruusuhymyn hehkun ylimaisen

niin ehkä heltymätön kipu tää

omasta julmuudestaan synnyttää.

22SADONKORJUU.

Sade pilviä himmentää ja metsien sinen, mutta väreille mullan se
kostean loisteen luo. Ja pisarat kimmeltävät, ja ihmeellinen on vehmaus
maan. joka kasvun ja hedelmän suo. Ja versoen jälleen, kuin olis heleä
kevät, syysniityt leikatut vihreinä hymyilevät, ja puutarhan loimua
syyssade viilentää. Syvänmustana siementä vartoo kynnetty multa, mutta
pelloilla vaipuu kuin tumma ja hehkuva kulta, ja raskaat tähkät nöyrinä
maahan jää.

Tämän runsauden, syvän, loistavan elämän nähden sinut, Salattu, nään;
taas syliisi antaudun. Tuhat kertaa näin maan mullasta löysin sun,
tuhat kertaa nyyhkytin kivun ja hurmion tähden.

23Oi tiedän, tiedän, jos olisin kahleista vapaa, tätä syvyyttä kullan
ja ruskean tuntisi en, en hohtoa varjojen, jotka nyt silmäni tapaa, en
hymyä salaista tuskan ja kauneuden. Laki mullan ei täyty ilman sirpin
terää. Sinut, Ylhäinen, vain järkkyen nähdä saa. Yain kuumin kyynelin
silmäni aukeaa, ja nääntyen vain, vain kuollen ihminen herää.

Yhä vapisee sydämeni, jota on kärsimys purrut. Mutta turhaan en ole
elämän rajoille surrut. Läpi sateen nään, mitä muut ei silmin nää: sato
kypsynyt kullanraskaana kimmeltää, ikävöiden kuoleman viiltoa, sirpin
terää.KULTAISIA LEHTIÄ.

On tullut aamu, jota odotin. Syyspäivä paistaa sätein kultaisin, ja
helenevä, harveneva puisto taas sydämeeni koskee niinkuin muisto sen
syksyn, jok' ei palaa takaisin.

On ihmeellinen heinäkuinen puu, kun syvää vihreyttään uhkuu lehti. Vaan
kun se täyttymyksen rauhaan ehti, se ylimaalliseksi kirkastuu. Alati
henkevämmin heleten syystuulen syliin lehdet varisevat, ja niinkuin
kultasade raukenevat ne mullan poveen, jok' on iäinen.

25Oi armas väri, poltat sydämeni! Syvintä unelmaani loistos on, syvintä
tuskaa päivän, joka meni, ja jok' on ehtymätön, loputon.

Vaan mik' on tuskaa, mikä kuolemaa? Kotiinsa pääsee ikävöivä lehti, ja
puu, mi täyttymyksen rauhaan ehti, vain viime unelmansa antaa saa. Nyt
juurellansa huntu kultainen, se kohoo valoon, jot' ei mikään estä, ja
kuoleman ja eron hyvyydestä se hymyy viime kivun jälkehen syysvaloon,
jot' ei mikään enää estä.

26PETO.

Sakeni silmissäni taivaan sini. Mua tuska painoi kauhein käpälin. Kuin
peto läähätti se kasvoihini. Mua ollut ei, ja elin kuitenkin. Ma purin
sydämeni kuoliaaksi. Vuossadat kiduttaen jäivät taaksi, kun sumun
syliin vitkaan heräsin. Nyt jyskii ohimot, on märkä poski. Vain
muistan: sydämeeni koski, koski, ja heltis pedon hampaat —

Hyvä näin; jokainen viilto vie jo rauhaa päin.

27KUUTAMOSONAATTI.

Oi sulje silmäs! Läpi huoneen armaan soi sävel, jota ei voi unhoittaa.
Se halki lapsuutemme aaltoaa. Alati tajunnassa keinuu varmaan sen
aallot humisten ja paisuen kuin huoku valtameren kaukaisen. Nyt sulje
silmäs! Loppui kyyneleet. On tuskan ovet umpeen painuneet.

Nyt kipein muisto säveleihin nukkuu, pois menneet päivät himmenee ja
hukkuu. Miks sydäntäni poltti, unhoitin. Syvästi pauhaa hyrskyt, vieden
rnua. Oi Kauneus, sun syliis antautua on taivaan autuus, jota janosin.

28Pois tuskan tomusta sun hyökys kantaa ktiunloistoon, ulapalle, joll'
ei rantaa. Kimaltaa sävel jumalallinen. Ma halki elämäni kuulen sen.

29LÄHTEIDEN MAASSA.

I e janoavat, tulkaa tykö vetten.

Oi Vapahtaja, aavistinko, etten

ma nääntyis, kun mua teitä kohtalon

vei kätes lieltymätön, armoton.

Tään rauhan tiesinkö, kun viikoin pitkin

vain tuskaani ja häpeääni itkin.

Nyt itkun laaksoon lähde aukeaa

ja aamusateen alla versoo maa.

Nyt, virvoitettu, kuulen: soi ja helää povessa tuskan voima salainen.
Syvästi, suloisesti laulaen salaiset lähteet mullan alla elää.

30Te janoavat, tulkaa tykö vetten.

Oi Käsi, johda tietäni, niin etten

unessa murheen jättäis sanomaa,

mi askelteni alla kumpuaa.

Elämän Alkulähde, virtaa minuun,

niin että halaisin vain yksin sinuun,

kun jälleen tielle, jota tunne en,

ma aamusateen maasta loittonen.

Nyt lepään, autuas. Vaan hetket vie mun

taas ihmishämyyn, syliin tuskan, riemun.

Suo, että niistä hämmentyisi en!

Oi Maailmoiden Valo, siunaa minut,

niin siunaa, että koskaan uupuis en

sua aavistamaan alta huntujen,

sua ikävöimään, Tuskan-Kahlehtinut,

niin että maisten säveleiden alta

sun äänes tavoittaisin kaikkialta,

ja yli kuilun vaikka syöksy is tie,

ma rakastaisin kättäs, joka vie.

Sumusta sumuun kuljen, ihminen. Vain yhden tiedän: nähdä tahdo en.

31II.

3MYÖHÄINEN TUOKSU.

Kuin tuoksu kukkain, joit' ci enää nää, sun myöhät sanas sydämeeni jää.
Ken tiennyt ois: kun liian helein illoin poveni tuskanläinpimänä löi,
unelmat hillityt mua etsi silloin, kuin kuudankukkasen mun ympäröi. Ma,
taakka itse, itkuni vain kuulin, pois kaipuutani anoin kuurnin huulin,
ja kipein kyyneleeni ollut 011 kiinalle tähden, koskettamaton. En
nähnyt sydäntä, mi mulle aukes, — jos aukesi? Ken tiesi, tiesi sen, kun
talvet tuiski, kesäin hehku raukes ja jäi vain kyynel, hymy, kukkanen.
Vain tuoksu sen.

35TÄHDENLENTO.

.Maan yli pimeän ja hiljaisen säteili tähtitaivas ikuinen.

Sen tajusimme silmin suurtuvin. Ja ahdistettu sydän kummankin yleni,
kohtalonsa unhoittain, yön maailmoiden alia loistavain. Ei Häntä, jolta
tähdet radan saa, voi ihmisaivoitukset taivuttaa. Syvimpään
täytvmykseen nöyrryin vain ma, haavoitettu, itse haavoittain. Mut
ruumiiseeni virtas, tunsin sen, sinusta tuskan virta salainen.

36Välähtäin tähti lensi — pohjoiseen!

Nyt mitä toivoit, näin sun kysyneen. Sen tiesit, tiesit! Luotas juuri
nyt pois oli sydämeni lentänyt.

37PERHOSEN HAUDALLA.

Sun silmiäsi tänään katselen, sa, jonka hymyilystä löysin kevään, ja
vierellämme iltaan syvenevään käy vanhan tuskan varjo suloinen,

kuin tuoksu tuomen, aikaa varisseen, kuin ammoin haavoittuneen linnun
lento, kuin kevälöinen hohde kullanhento, mi kauan sitten koski
sydämeen.

Oi lumousta kivun voitetun! Kuun siniliunnun näänkö joskus vielä, niin
ettei varjos seuraisi mua tiellä? Tää muiston pistos koska jättää mun?

38Sun sydämeesi katson suruisaan, sen hämärästä luen: uusi kevät. Ma
tiedän! Perhossiivet helenevät tomusta perhosien hautuumaan.

Mut, kallis, vielä rintaa haavoittaa se että hukkui kaikki hellyytemme,
se että koskaan omistaneet emme, se ettei prinssi saanut prinsessaa.

Me onnen metsään tuntemattomaan, poloiset, eksyimme kuin kaksi lasta.
Sen syvyydestä meitä saartavasta vei polku pois vain halki tuskan maan.

Kun rannatonna ilta sinertää koemme murheen: olla viimein vapaa. Vain
tuulen humun siipi hellä tapaa, vain tuoksun tunnen, mut en kukkaa nää.

Nyt sylis avaa kerran viimeisen! Maan päällä vielä on se kallein syli.
Kuu paistaa niinkuin ennen olkas yli. Mua suutele! Vain kerran
viimeisen!

39SIDOTTU.

Sun sylissäsi usein kuuntelin syvintä rauhaa, joka virtas minuun. Mut
yhtä usein, vangittuna sinuun sinussa siipiäni räpytin.

Ei rakkaus voi koskaan olla vapaa. Se yksin sidottujen aarre on. Mut
läpi rakkauden ristikon olevan ääriin vangin silmä tapaa,

salatut aukoo se, mi kahlitsee, ja kaikkeudeks kaartuu ahdas maja. Se
sydän, jok' on askelteni raja maailman sydämeksi laajenee.

40HAAVOITTUMATON.

IN iin kuulumattomin ja hennoin siivin on onni sydämeeni lentänyt, niin
että kipu, jota pakoon hiivin, vain sana vailla elämää on nyt. Lähellä
hengität, oi kaivattuni, sun suontes syke suonissani on. Niin hetken
hohtavan kuin aamu-uni ma, arka, olen haavoittumaton.

41PERHOSEN SIELU.

K un sinivuokot untuvaisin lehdin sulavan kangen alta nosti pään, ma
keltaperlion tiellä nähdä ehdin,

ja päivä paistoi siipeen helcään. — Se sydämeni on, ma virkoin sulle,
kun vangitsit sen kätees lämpimään,

min sille teit, on kevät tehnyt mulle! — Mut taivaanvärein väikkyi
märkä tie, ja viidat punersivat huikaistulle.

42Niin liian varhain suvi tullut lie.

— On kuollut perho, sanoit murhemieliä, se ruusupensaan alle hautaan
vie.

— Oi ei, ma huusin, ei, se elää vielä! Sen hautasit sa käsi vavisten.

Ma itkin yhä: ei, se elää siellä!

Mut armas, jälkeen talven myrskyjen jo tuoksuu metsä, ilmat helenevät,
ja valoon aukes hauta pienoinen.

Säteissä kultasiivet värisevät.

Se onko perho, sielu perhosen,

vai lemmen kimmel vain — vai itse kevät?

43HAUTAUSMAALLA.

On pyhäaamu hiljaisin ja kirkkain. Vain linnunlaulu, pääsiäistä
virkkain, soi puissa hautuumaan. Punertuu yli teiden oksaholvi, mut
jalkojemme alla entispolvi sai levon autuaan.

Ja missä maahan liukuu taivaan kulta,

vihertyy aavistaen pyhä multa.

Ei väri maallinen,

vaan kevään häivä heleä ja hento,

kuin valonhäivähdys, kuin perhon lento

on hohde sen.

44Ne kalliit ristit, jotka kohoo tieltä,

hymyten kuulee, kuinka lemmen kieltä

sun kanssas haastelen.

Vei kauas yöhön meitä kova käsi.

Nyt sydämeni laulaa vierelläsi

taas iloon puhjeten.

Kuin aamu-unten kuulakkailla mailla on sydämeni kevyt linnun lailla,
pyhissävaeltain.

Mut silmissäsi, joihin paistaa päivä, on muiston varjo, tuttu tuskan
häivä. Sen usein nähdä sain.

Sa, elämäni, mulle liian kallis, oi etkö sisimpääsi nähdä sallis nyt,
luona nukkujain. Maan povessa he yksin kuulla meitä voi, heidän
tavallansa itkeneitä vuoks pitkänperjantain.

Ei huultaan avaa vainajien suku. Mut elävien rintaan kipu nuku ci okaan
salatun.

On mykkyys inurtavampi kyyneleitä. Siks yhtä pyydän: älä tuskaas peitä!
Sun surusi on mun.

45HUHTIKUUN KUUTAMO.

Suunnaton kuu aavoilta heijastuu.

Siinnossa pettävän kevään se kultana väikkyy. Siintäen läikkyy

aaltoja rantaan ja taivaan himmeys hento vain yhä tummentuu, kun
varjojen lento käy yli maan.

Riuualtaan

nostavat aallot kuuta, ja sen kuvajaista kimaltavaista

pyytävät taas käsivarsin kostein nuo. Kuultoa juo

vain meren mainingit sinikutrit ja hehkusta säteen

46jäi kuva käteen, lakkauden varjona, tuskainen.

Nyt sano viimein, etkö jo rantaan kääntyä saata, tuskasta iaata! Kauas
vie

virvasta virvaan aavojen vaipuva tie. Oi sydän kiittämätön, sinut
tappava sana lävisti kerran, ja vieläkin vapisevana pelkäät kuulloksi
varjon ja harhaksi säteen kalleinta aarrettakin, min aallotar nostaa
prinssien käteen.

Siks, sydän mieletön, täytyy sun tuskasta laata! Pettävä on

meren syöveri, tutkimaton.

Kruunun hyljeksityn pois liukua suo se ja kostaa. Kultia vei

kyllin jo välkkyvä hauta, mi ei koti ihmisen, ei. Siksi jos aarteen
sait, älä säiky, vaan väkevämmin paina se rintaasi, jossa on ainoa
lämmin. Kylmä 011 aalloissa maata.

47KEIJUKAISSATU.

Alas luolaansa maahinen keijusen vei.

— Ei, ei, tämä itki, välkkyen tukka, olen kuunsädemetsien kaunein
kukka! Mut maahinen suuteli, kuunnellut ei.

Niin syntyi keijulle poikaa kaksi. Kävi luola naurusta valkeammaksi.
Mut peikkona toinen leikkiä löi, ja keijuna toinen. Se sydäntä söi.

Tämän äiti luokseen viittasi, virkkain hymyhuulin, silmin tuskasta
kirkkain:

48Rakas poikani, ken on keijukaisverta, sen täytyy kasteessa kylpeä
kerta, yökuutamo nähdä, mi huumaa pään, kukan keinuun nukkua
värisevään. —

Isä puhetta vavisten kuunteli, peikko: Hänet metsiin vie! Jää minulle
veikko. — Hymys keiju ja itki: En milloinkaan! Jään luoksesi alle maan.
—

Ypöyksin poikanen ruohoon kulki. Sadat loistavat pallot sen polkuja
sulki. Kukan oksilta välkkeen vierivän nähden hän vapisi niinkuin
särkyissä tähden. Sadekirkkaat äänet kulkua johti, ilosilmin pieniä
kasvoja hohti, soi nauru ja vilkkui ruohojen lyhdyt: Nyt piiriimme jäät
ja heimoosi yhdyt! Lumojuoman jo keijuista nuorin toi. Yön maljan
poikanen joi.

Niin hurmassa öiden ja kuutamon saaton kodin unhoitti tuo ja äidin ja
taaton.

Sanoi keijuista nuorin: Kun vietämme häämme, koko metsien aatelin
vieraina näämme.

49Kukat tuoksunsa antavat huntuuni vienoon, valot kasteen välkkyvät
linnoissa tienoon. Tien juhlaan viittovat ruohojen lyhdyt, kun heimoosi
yhdyt.

— Myös pyydän ma taaton ja äitini armaan ja veljeni niihin, mut palajan
varmaan.

Tie tuttu ja himmeä luolaan johti. Mut äidin hiukset vastassa hohti,
isän silmät kostui, ja riemuitsi veli: Hänen palaavan vannoin, jos
vielä hän eli!

— Rakas poikani, mistä niin kelmeä poski?

— Tuon kutsuja häihin. Mut rintaani koski kodin armaus julma. Ma,
maahisen verta, maan päälle en palaa, mun hylkäisi kerta tytär kuutamon
nuorin ja nauravin tuo.

Oi äiti! Jään heimoni luo!

— Ei, poikani, tuskaan kuolisi hento. Yöloiste ei riitä, ei
kuunsädelento. Mut kellä on rakkaus, povessaan vie kuutamon alle maan.
—

50Meni poikanen, suonissa maallisen verta. Yön hengitys keinutti
ruohojen merta, ylt'ympäri soi suruvirret sirkkain. Mut keijunen
vastasi silmin kirkkain: Kodin ainoan vain sydämestäsi saan. Tulen
luoksesi alle maan. —

Pian kierteli kukkia häilyvä huhu, sitä sirkat soitti ja heinien suhu:
tytär kuutamon lähtenyt alle maan oli seuraten rakkauttaan.

Kävi ruohossa kaihon valtavan siipi. Kukat hehkuvat «alaa mullasta
hiipi, tuli helmien hunnussa hohtava heinä, tie välkkyi ruohojen
kyyneleinä. Oli himmeä luola, mut painoa vailla sen rakkaus hengitti
kuutamon lailla. Säde taivaan kruunasi keijujen pään, ihanamman
entistään.

Niin pyysivät kukkaset juurtua multaan, ja ruohojen lyhdyt lainasi
tultaan, pian kuiskivat ruusut ja huokui heinä, oli luola tuoksuna,
kimmelteinä. Kuun, kasteen, ruusut, kukkivan maan vie rakkaus mukanaan.

51III.TOUKOKUUN SADE.

Niin kylmä tuuli nousi ulapalta ja rankka sadekuuro kastoi maan. Nyt
kadut siintää lammikoiden alta, ja nurmi väikkyy suloisemmin vaan. Pois
yli kirkastuvan puiston lentää jo huimakutri parvi pilvien, mut
ihanimman siipeen vielä entää keväisen päivän kulta viimeinen.

Se hehkuu nyt, se häipyy sineen hentoon, taas helläks helenee ja
joutsenlentoon se kohoo yli vihertyvän maan, niin taivaallinen loiste
saattonaan, ma että mykkänä ja hurmaantuen sen tiestä oman kohtaloni
luen, ja silmin kyynelien kastamin en enää muista, miksi nyyhkytin.

55KESÄKUUN SADE.

Käy taivas pilveen. Vielä hohtaa maa, mut koleammin tuuli puhaltaa, ja
nuori koivu

hiuksin nurinkääntynein on harmaa, vihainen. Sireenipensaan tuuli
pörröttää. Sen tertut hetken hymyilevät, mutta on hymy himmeää.

Vain pikkulinnut ei säiky hämärää. Kuin suloisemmin ne kaikki visertää.
»Mik' on tää pelko», ummut rukoilee, »ei vielä ilta, mut ilma
himmenee?»

56Niin hellä kuoro vastaa lohduttain: »Vain sade on se,

vain pisaroiden suutelu, ah, taivaan kaste vain.»

Ja kohta vaipuu

maa herkkään kuunteluun.

Ei hengi kukka,

ei käänny lehti puun.

Siks kunnes kaikki koivut syvään huoahtaa, kun sateen armo

suhisten yli lehtien ja mullan lankeaa,

ja kahta ihanammin tuoksuu metsä.

Lävitse pisarharson hopeaisen

virittää linnut

laulun jumalaisen,

ja vihreämmin vivahtelee maa.

Kas metsätähdet, tänään auenneet,

jo oli kuolemaansa vavisseet!

Nyt kukkaiskasvoin pienin

huoaten

ne taivaan juoman juovat suloisen.

57KULTAINEN PÄIVÄ.

Nyt riemulauluansa ihaninta livertää linnut, onnenkiihkeää, ja
lakkaamatta kukkuu kultarinta niin ettei metsä henno hengähtää. Ma,
joka päivän hetkin kultaisin näin valon vaeltavan koivikossa ylitse
kirjan, jota rakastin, jo suljen lehdet suven auringossa. Suloista
vihreyttä hehkuen hymyilee maassa ruoho jokainen.

Niin kohoo, vielä kukkuessa käen, sylistä metsän tuuli lämpöinen, ja
vivahdellen vihreyttään näen ma kimaltavan koivun kutrien.

58Lehahtaa yli nurmen tuoksu hellä. Pois valkovuokon kasvot vaipuvat,
kuin arastelis päivään värähdellä sen terälehdet liian kuulakat. Mut
taivaan sini huimin, polttavin peloita metsätähtiä ei vielä, kun
vierivierin hymyävät tiellä ne Iapsenkasvoin pienenpienoisin.

Vaan iltapäivän säteet värittää taas koivikon niin syvänvilireäksi, ma
että aavistan jo lähemmäksi sen salaisuutta aina-väikkyvää. Ah, aivoin
ajatusten painamin ja ruumiissani, jossa kipu elää, vähemmän nään kuin
ruoho hentoisin, kuin lintu, jonka riemuvirsi helää. Ihanin hunnuin
hunnutettu on maan autuus, mulle tajuamaton.

Niin salaisuutes verhoo, armas multa! En huimaa kaikkeutta halaa nyt.
On kyllin mulle iltapäivän kulta, kun tuska sydämen on lähtenyt. On
kyllin lintukuoron laulu hellä, ja tuoksu, jota henkii herkkä maa, ja
varjottomin mielin ihmetellä suvisen pilven tietä loistavaa.

59On ihme jäädä ilman kyyneleitä maan ihanuuteen onnenheleään. Oi
kukka, sisimpäsi hunnuin peitä! En mitään pyydä, kun sun hymys nään.

60SALAISUUS.

Sireenimaassa tuuli viivähtää

ja tienoon täyttää tuoksunkyllyydellään,

kun sinipunan hohtoon liian hellään

ihanat tertut värähdellen jää.

Pois käännyn, sillä enää kestä en.

Mut puutarhasta väikkyy silmihini

jo lemmikkien armas taivaansini

ja esikoiden paiste kultainen.

Vei sinne perhon onnenherkkä lento.

Myös narsissien kukka lumenhento

niin ylväin varsin maasta kohoaa,

mut katsettaan ei nosta ihanaa.

Se, sääliväinen, terälehdin hienoin

ei enää henno mua järkyttää,

mut kun sen kasvot käännän sormin vienoin,

se suoraan sydämeeni hymyää.

61Nyt uupuneena sineen liian hentoon lehahtaa perho lemmikeiltä
lentoon, ja sireenien hellään syvyyteen se vajoo loistavine siipineen.
Ja silloin lauluun puhkeavan kuulen ma peipposen, ja sävelhyrskyihin
sen pienen rinnan pakahtuvan luulen. Ei lemmen riemu jumalallisin noin
soida voi, ei suvivirsi syvin. Ah, silmin autuudesta hämärtyvin ma
näen: salaisuuden viimeisen se tietää, peippo! Koska tiedän sen?

65Ja kohta kaikki linnut yhtyy mukaan. Myös rastas, herkemmin kuin
niistä kukaan virittää huilunhellän säveleen, ja itse unohtuu sen
syvyyteen. Vaan hiljenee jo koko metsän kuoro ja kaikki lehvät onneen
havahtuu, kun kaukaa kuuluu 'kukkuu' kultasuu, ja suuren laulajan on
tullut vuoro. Nyt yksinlauluansa heleää niin lakkaamatta käki kukkuu,
kukkuu, sen kultaan että tajuntani hukkuu ja koko luonto ihmetykseen
jää.

Mut kaikkein nuorin peippo aariaansa jo tulisesti puhkee, uusimpaansa,
ja sanat vastaluodut laulaa noin: Sua yksin rakastan! Sua jumaloin!

64HEINÄKUUN SADE.

Knää pisaroivat pihakoivut vaan. Sade sormin hienoin väritti jo maan.

Katso, lammikkoina polku hymyää. Mutta väkevämmin multa vihertää,

sinisilmin välkkyy kukat puutarhan. Syvempi on loiste punapellavan.

65Pilvivuoret jylhät repeävät jo. Valojuovin heikoin hehkuu aurinko.

Yli järven peilin, tumman, tyvenen, hellä sateenkaari kohoo huikaisten.

66HEINÄKUUN AALLOILLA.

Aalloista pilvet kohoo helein hartioin. Ihanat aurinkohaahniot pohjalla
nähdä voin.

Vedessä laahaa vielä siipi kuulakkaan. Astuen hellään sineen, kultaan
vaaleaan,

ihossa hehkua päivän, hiukset kastuen, liu'un pilvien syliin
kosteasulkaisten.

67KUKKA JA PERHONEN.

Oi tuskaa kukkasen hennon, joka kylmään multaan jää, kun hurmassa
häilyvän lennon pois perhonen häviää.

Sen juuret on syvällä maassa, terälehdet kannata ei. Mut hetkessä
autuaassa sen sielun perhonen vei.

Sini-ilmoja siivet halaa! Luo kukkasen loisteessaan ne ehkä hetkeksi
palaa tai ehkä ei milloinkaan.

68KOIVU JA TÄHTI.

Sa armas tähti, joka lohduttain poveeni paistoit talven iltaa monta,
kun tuudittelin tuskaa loputonta, mi samaa öistä rataa kiersi vain,

niin vaaleana loistaa valos nyt lävitse koivunlehväin rauenneiden, kun
täyttynyt 011 mitta talven teiden ja tuskan kehä umpeen kiertynyt.

Välähti kerran siipi keväimen. Mut suvi viipyy, tuoksuva ja lämmin. Sen
multaan juurrun yhä kiinteämmin. Sen pilvet, aallot, hehku peltojen,

69sen kukkaissaatto hymyn-autuas jäi sydämeeni, hengähdellen siellä
suloista, syvää elämäänsä vielä kun syttyy syksyn tähti kuulakas.

En pelkää viestiäsi, taivainen. On ehkä aukeneva tietön syvyys, mut
suojani on suven suuri hyvyys. — Ah, metsien ja meren sineten

on elokuinen ilta humissut myös hälle, jota paahtoi päivän helle, ja
jok' on vuoteellensa olkiselle työn kovan syvään uneen vaipunut.

Hän nukkuu nyt, sen tunnen hymyten. Oi armas tähti, vaalennut ja hellä,
suo hänen unelmiinsa hengähdellä mun sydämeni levon suloisen.

70ODOTUS.

L/umossa puutarhan ma hiljaa kuljin. Jo uinui untaan rivit kukkien.
Kuin kivun tunsin niitä leikaten, mut syliini ne suloisesti suljin.

Kun viimein yli hajuherneiden loin katseen, herkenneen näin illan
sinen. Ja hetki hetkeltä se, ihmeellinen, syveni, vienoni, taas
syveten.

Mut alla metsäin järvi vaalea sisäistä valoansa hohti vielä, kuin
vanginnut sen lasi ihana ois viime säteet, säilyttäin ne siellä.

71Ja yli taivaan, jonka hurmaan jäin, levisi pilviryhinä jumalainen
kuin valkohuntu, hämyyn-Ioistavainen. Niin ensi tähti syttyi värähtäin.

Ja yhä syttyi tähdet vaaleat, kun sinenevää tietä käydä aloin ja
kylmään ruohoon astuin paljain jaloin. Jo sylissäni kukat nukkuivat,

maa, metsä nukkui uneen suloiseen, mut taivas yhä uusin tähdin eli. Kun
valkeneva säde värähteli myös läpi pilvihunnun himmenneen,

niin kaikin aistein, yöhön herkistyvin, ma tunsin, että täytyis
viimeinkin tien käänteestä sun tulla silmin hyvin,

sa, jota monta kesää odotin.

72SYYSAAMUN UINTI.

Enää säveliin ei herää aamuin. Sumuhaamuin syyskuun koivut nytkin
vihertää. Pettävää lukinseittihärmää silmä kohtaa, missä ruoho kylmin
helmin hohtaa. Rantaan vie paljasjaloin läpi kasteen tie.

Yli kylmän hiekan juoksen tieltä. Enää sieltä houkuta ei kuumuus
autuas.Kuulakas

järven peili on, mut aallon pintaa pilvirintaa

sumuhuntu pakoon kiiruhtaa, surren kuvajaistaan ihanaa. Molemmat

aamusineen kohta haihtuvat.

Sano, kaislametsä, sukellanko, pilvilasin värit sekoitanko? Huudahtain

särkisinkö hymyt hattarain?

Kylmään hurmioon mun sulki vesi. Heti pesi

pois se unen lämmön hämärän. Heleän

riemun juoman maistan aamuin aina. Kuulakkaina

kasvoni nään alta syvyyden. Hymyillen

siellä lähemmäksi kumartuvat nöyrin otsin kaislat, aaltokuvat.

Tahtoisitko, metsä kullansankka, olla vankka,

juuri väkevin kuin uljas puu?

74Kumartuu

sentään, sisko, jalkojesi eteen hellään veteen

kaikki taivaan pilvet hehkuen. Päivä paistaa läpi syvyyden.

75SILKKIKUIKKA.

^ ö yöltä rannan kaislat kellastuivat nyt kullanvihervinä hehkuen. Mut
yli järven lasin sinisen yhäti lumisulka-pilvet uivat. Syys leppäin
vihreyteen tuskin koski, mut päivälläkin viileä on maa. Siks suloinen
on aaltoon solahtaa, kun viel' on auringosta lämmin poski.

Niin jäisen kylmä on sen tuttu syli. Mut silkkikuikka, tiellä salmen
yli, sukelsi syvään mua säikkyen. Nyt kaulan kaartuessa siloisen se
märin sulin liukuu loitommalle.

76Ah, unohtumatonta kummankin on päänsä kastaa viime aallon alle, kun
vielä hohtaa sätein lämpimin maan kylmän suvi liian ihmeellinen, kun
hehkuu kuliani ummut kuhilaat, ja yli järven lasinkuulaan sinen ui
pilven lumivuoret autuaat.

77SUVEN MENTYÄ.

Jo luumupuiden oksat värittää hedelmän punertuvan hehku vieno, ja yli
nurmettuneen mullan jää omenan tuoksu iloinen ja hieno. Mut suven
jälkeen liian autuaan, min kultaan vaivuin tajuttomiin asti, nyt
syksyyn havahdun niin haikeasti kuin lapsi lämpimästä unestaan.

Jos suljen silmäni ja kuuntelen, soi vielä linnunlaulu kultasiiinen, ja
loistossansa tuomi toukokuinen jäi sydämeeni, sinne juurtuen. Mut
kellastuu jo ruoho rinteen armaan, ei tuudi tuuli kukkain purppuraa, ja
yli järven kylmenneen ja harmaan etäältä kurkiparvi kiiruhtaa.

78Vie auringosta polku pimeään. Oi tiedän, tiedän, ettei pelko sovi,
mut täynnä tuskan aavistusta povi ma talven synkkenevät kasvot nään.
Nyt vielä nukun tähtihymyyn hienoon, ja herään koivujeni huminaan, vaan
mitkä muistot mua varjookaan, kun keväimessä nään tään kalliin tienoon?

Syyspilven alta kullanvaalean lehahtaa jälleen kirkas päivä esiin, ja
kylmän-tuulisiin ja tummiin vesiin taas taivas lainaa sinen loistavan.
Vie auringosta polku pimeään. Mut värit hohtaa hajuhernemaassa levossa,
hellyydessä autuaassa, ja kaikki kukkaniityt niissä nään.

Niin tajuamaton, niin ainokainen on ollut armo suven vaipuvan, niin
taivaan-läheinen sen hehku mainen, sen jälkeen että käsin kurkoitan.
Suo viime sätees ruumiiseeni heikkoon, suo sydämeeni paistaa hymys sun,
niin että lujin mielin talven peikkoon ma katsoisin, mi usein voitti
mun.

79ILTARUKOUS.

Autuas tähti matkallaau hymyy huoneeni ikkunaan. Suloista päivän
himmeydestä sydän on taivaan välkkeessä pestä.

Sentään ma rukoilen tähtiä: luokaa minusta pois sädekasvonne nuo.
Viekää loistonne köyhien luo, kaikkien, jotka nyt kivusta huokaa. Mulle
jo viittoi kirkkaus tien. Taivaan armon uneeni vien. Vaan yön hetkinä
armahtakaa kaikkia, joita nyt kärsimys syö, jotka nyt tuskan majoissa
makaa, joille kauhuna saapuu yö.

80Siunaten vaimoa vapisevaa, miestä, ken uupuu kourissa myrskyn, ylitse
merten ja tuskien hyrskyn taivaan siltoja lingotkaa.

Laihojen kätten ma läheltä nään teihin nousevan hädässään. Missä ei
ihmisrakkaus auta, missä on tuhanten kauhea hauta, sinne, orpoja
lohduttain, viekää loistonne autuain. Korkein tähti! Jos jalkaisi alle
uupunut vuoteelle kurjimmalle lapsi on nyt, kivun-valkoinen: astu
taivaasta luokse sen!

81IV.KRUUNAUSKIRKOSSA.

Oville taivaan aukee huima tie, vuossadoin pystytetty, ihmispolvin. Sen
kaaret kaarten päältä ylös vie, ja tähdet sinkoo tähtiparviin holvin.
Niin nöyrin sätein kivet kimaltaa, kumartuu jumaläidit yli lasten, ja
hymyyn pyhimysten autuasten tuliset lasivärit lankeaa. Vaan missä yli
kaarten huimimmin pois syöksyy kaaret, kohoo valtavasti se risti, jolta
käsin haavaisin luo Kristus katseen sydäntomuun asti, kun korkealla
aukee pyörryttäin sen taivaan ukset, josta varjon näin.

85KARPAATEILLA.

Sydänyöllä esiin kohonneilla Karpaateilla unestani heräsin. Valtavin

muodoin pimeässä väkevässä

aaltoili ja nousi villi maa. Rajumpaa

vuorten tylyyttä ei löydä mistään. Syvyyksistään

kivirinnoin esiin syöksyväiset, hurjapäiset,

ammoin jähmettyneet jättiläiset mahtavina yössä lepäävät, taivaan
tuulet paasihartioillaan, haarniskoillaan

pilvivuorten raskaat rykelmät.

86Silloin pimeässä seestyvässä

puhkee lauluun villi satakieli, uhkamieli.

Toinen vastaa yli mustan kuilun lailla huilun.

Virittää jo tuhat satakieltä laulun tulisen,

laulun ylpeän, mi ilmain pieltä kiirii huumaten,

villin vapauden hurman virkkain siellä, missä vuorten tukkaan sankkaan
öisin pilvet eksyvät, ja vankkaan paasirintaan nojaa valvoen tähti
kirkkain päänsä taivaisen.

87BALATONILLA.

Y li Balatonin pinnan hellät pilvet rintarinnan pysähtyneet on. Vuorten
viivaan asti vienoon verhonnut on valoon hienoon taivas aallokon.

Liian heleä on teillä kehäkukkiin syttyneillä. Liekit valmujen tulisina
kiertää viljaa, jossa silkkiaalloin hiljaa ajaa läntinen.

88Niinkuin vahtirivit ylväät tummat poppelien pylväät rantaa vartioi.
Valkokukat viistää maata metsikössä, joss' ei laata rastaan huilu voi.

Hengähdellen unta kuumaa tuoksu akaasiain huumaa lumoin entisin,
niinkuin onnenaalto mainen, lämmin, hellä, hunajainen. Suvi Unkarin!

H9YÖLLINEN AJO.

Vuoritiellä vanhan Unkarin kiersi viini, soitto tulisin.

Alla akaasiain kaipuutaan mustalainen itki viulullaan.

Pian löysi tuskan sävelen nuori satakieli kuumeten.

90Kukin vielä kuuli sydäntään, kun jo kauas yöhön välkkyvään

kiiti auto tietä huimaavaa, jonne tuoksui tuhat puutarhaa.

Liki maata hunnutonna nyt tähtikasvot loisti häikäistyt.

Sadun hetkin vuoret nousivat, tähdet kasvoi yhä kirkkaammat,

hurmaa kylväin kauas pimeään tähti outo viittoi etelään.

91AAMU ALPEILLA.

Muistatko aamut korkeimmat ylhäällä alppitiellä! Jumalan pilvet hipovat
ihmiskattoja siellä. Sumuun syöksyvät harjanteet, kuiluun seinämät
vaipuu, kuusien tukkaan tarttuneet usvat huntuina taipuu. Näetkö
koskien putoovan sauhuna metsäin syliin! Vuoren rinnalta huiinimman
polut suistuvat kyliin. Majat pyrkivät kuurupäin laaksoissa sylityksin.
Päänsä nostavat tervehtäin kirkkojen tornit yksin.

92Hetki hetkeltä korkenevat huiput huippujen yli, aamun pilvissä
hartiat, jäänä siintäen syli, kunnes aurinko hunnuistaan kuumat
kasvonsa nostain sinkoo kultia hehkumaan lumiharjalle jostain.

93VÄLIMEREN AAMU.

Yön unettoman onni aineeton vie minut Välimeren aamuun vienoon.
Satuinen sini vaalennut jo on, ja tähdet sammuu ohimoilta tienoon.
Ylt'ympärillä kasvoin ihanin jää ruusut vielä aamu-uneen hentoon, mut
hereillä on tuoksu suloisin, ja linnut pyrkii palmupuista lentoon. Jo
takaa vuorten sinikukkulaiu lehahtaa taivaanseinä hellään kultaan, kun
kirkassilmin nostaa keltatultaan etelän päivä yli puutarhain.

Kuin paratiisin aamuun väikkyvään niin meri aukee silmieni eteen.

94Etäinen hohde vaipunut on veteen, vain aamun holvistot, vain valon
nään. Yönsinisinä varjot rantojen ulapan valkosyliin kuultaa vielä, mut
ruskon värit vaihtuu tuulten tiellä, ja hymyyn herää aalto utuinen.
Ovilla loistavilla itse taivaan niin säteen puna sattuu satulaivaan, mi
purjeissansa kaikki aamun koi ui valoon, jota tajuta ei voi.

95SADE VUORILLA.

Aamun sade rankka laakson kastanut on. Hohtaen sumu sankka verhosi
vuoriston.

Seestyi huikaistuna etelän taivas nyt. Peltojen kullanpuna taas on
syttynyt,

kirkkaus ihmeellinen liukuu puutarhaan. Joessa unten sinen silmin nähdä
saan.

96Sypressivarjojen alle hehkuen kylä jää. Yötäkin tummemmalle vuoret
sinertää.

Rinteillä siimeikkäillä niityt heleimmät. Vuorien olkapäillä pilvet
lepäävät.

97KAIPAUS.

Tiiana on Italian ilta. Samettisin varjoin korkeimmilta vuorilta se
tuoksuhunnussaan hiipii viilenevään puutarhaan.

Kylä nukkuu alla aran pilven. Mutta kohottaen tulikilven yli
viinitarhain nousee kuu laaksoon, jossa pinjat uneksuu.

Iltakellot vaienneet on siellä, mustat sypressit vain valvoo tiellä.
Tulikärpäsien heleät lyhdyt ruusustossa syttyvät.

98Viimein yli vuoren tumman olan hento tähti nousee kimmeltäin sinne,
mistä tiedän vievän solan pohjaa päin.

99UKKOSEN JÄLKEEN.

1 letken kesti myrsky etelässä.

Hämärässä

sinertyen vuoret tummuivat. Ihanat

varjot kastunutta maata hiipi. Pilven siipi

suunnaton ja kylmä himmeten kaukaa hohti yli vuorien.

Mykät salamat vain enää eli. Välähteli

aika-ajoin liekit salatut ruusuhohtein pitkin pilvilunta. Niinkuin unta

taivaan tulta katsoin, uupunut.

100Myrskyt, jotka ukkosäänin haastaa, puita raastaa,

ruusutarhat murtaa rajusäin, kimmeltäin

unta onko jälkeen hurjan retken, joka hetken

pilven sumusulkiin salamoi, niinkuin ihanina heijastuvat unikuvat

tuskan, joka palata ei voi.

101HAJUHERNEET.

I ulisina ruusut etelässä heleässä

palmunvartta kiertää karheaa. Mutta sydämeni levon saa yksin
koivuholvin armaan alla. Valoisalla

hymyllään se suojaa puutarhaa. Viileät on kukkaiskasvot täällä, mutta
päivä hohtaa pääni päällä lämmittäen maata kosteaa.

Hajuherneet, monta kesää ennen vuotten mennen lumossanne teitä
rakastin. Kuultavin

vivahduksin väikkyy väri teissä,

102ujoimpicn unten häilähteissä, häipyen

hämyyn kukkaterän suloisen. Kiinni saa en salaisuutta arkaa. Vastaan
karkaa yksin talven varjo tuskainen.

Sano, kukka, miksi hymyssäsi on niin syvä hurma kuin ei käsi kova
elämääsi poimis pois, kuin ei lanka, johon tuulta varoin kärhin aroin

nojaat, koskaan sua pettää vois. Suojaa vailla

hymyyt kaikki-omistavan lailla eron kipuun, joka hiipii luo. Mulle suo

rauha, jolla hiljaa tuuleen hentoon päästät lentoon

tuoksun herkimmän, mi haihtuu pois.

103V.LEGENDA Espanjalaisen aiheen mukaan.

Oli julistus Juudean kuninkaan yli seutujen käynyt aikana tuona.
Kotiliedet se murskasi kulkeissaan, sadat äidit itkivät kehtojen luona.
Niin paeten miekkaa vainoojain myös äideistä nuorin kuljetti lastaan,
sydän kauhua täynnä, yön kauhuja vastaan erämaihin aasilla ratsastain.

Oli juhdan raskasta pimeydessä, käsi vapisi Joosefin voimakkaan, ja
painoi sydämen nääntyessä pyhä äiti rintaansa pienoistaan.

107Oli sidottu hentoon ruumiiseen koko maailman, tuskassa uupuvan,
kaipuu; opas ainoa voimaan ja rakkauteen hänen poveensa väkeä vailla
nyt vaipuu. Vuossatoja Juudean parhaimmat sitä odotti turhaan,
Messias-lasta. Oi Herra, maanpiirien vapahtajasta mitä teet, jos
ruumiin he surmaavat?

Läpi pimeän tie kävi, kuoleman mailla, säde kalpea kietoi lapsen pään,
kun äkkiä, julmien varjojen lailla, näki vuorien rosvot he ympärillään.
Yks lyhtyä nosti: »On vaatteet hyvät», hän ilkkui, »ja kuolleet juorua
ei!» Mut lapsen silmät tyynet ja syvät näki toinen; se häneltä rauhan
vei.

Ja ääneen, salaten tuskaa rinnan hän virkkoi hurjalle veljelleen: »Ota
juhta, ja pitää saat sen hinnan; minä yksin lopusta selvän teen.» — Mut
murhaan noussut ei rosvon käsi, vain siteet Joosefin riisui tuo: »Älä
pelkää, suojelen perhettäsi. Vien teidät turvaan ja lieden luo.»

108Oli pimeä ryövärin piilotalo, tuli vastaan valvova vaimo vain. Hän
hymyyn puhkesi huudahtain kun lapsen otsalta hohti valo. »Oi vieras,
niin ihana poikanen!» Käsin hartain syliinsä pyysi hän sen.

Niin ryövärin vaimo lämmitti vettä

ja ihanan lapsen kylpyyn vei,

sitä hellien pesi, mut nyyhkytyksettä

sen suloista naurua kestänyt ei.

»Mikä on sinun?» — »Vieras, lapsi on inulla,

mut päivästä päivään sen kärsivän nään.

Ei koskaan se naurain voi syliini tulla.

Se spitaalinen oli syntyessään.»

Niin toistensa sielujen syvyyteen näki äidit hetken, ja vavisten aivan
koki Jumalan äiti ihanan vaivan: tuli valoa rintansa tulvilleen. Ja hän
hymyili, lausuen, taivaallinen: »Nyt lapsesi tuo, minä kylvetän sen!»

Ja sairaan, itkevän lapsen pesi niin Jumalan äiti hyväillen,

109ja Messias-lasta huuhtonut vesi oli pyhä; se puhdisti poloisen. Mikä
valkeus majasta ryövärin hohti! Sydän vaimon riemuun murtua vois, kun
poikanen sylistä Maarian pois käsin armain pyrki jo äitiä kohti.

110ALEKSIS KIVEN HAUDALLA.

Oi Uupunut! Sun luokses kalmistoon me käymme sydämellä polttavalla,
niin suuren rakkauden painon alla, sen että tunnet untes kammioon. Maan
laakereita enää heimoltasi et halaa liietakehtoos liimmeään, mut tiedä:
vavisten sun varjossasi nyt koko kansas tutkii sydäntään.

Me, joita päästänyt on kivun alta sun runoutes paiste kultainen, me,
joille usein kruunut honkien säteili nummeltasi kaikuvalta, nyt juhlan
kesken kipeällä miellä sun kumpus kukitamme hiljenneen. Oi että
elämääsi tuskaiseen vois kukan ainoankin tuoda vielä!

111Oi että kääpiöiden joukkiot ei aina vaanis jättiläisten teitä! Ei
järky heistä jätin kohtalot, vuossadat vierressääu ei muista heitä. Mut
suurimmankin hengen kammitsoi lait ihmistuskan, ihmisriemuu täällä. Ei
tappaa nuolellansa myrkkypäällä voi kääpiö, mut haavoittaa hän voi.

Vaan ehkä käskyn sai se veljen käsi, mi kipeimmin sua iski sydämeen,
avata kalliosta sisimpäsi syvimmän lähteen, siellä-kumm 11 nneen.
Janoisin tuska povestaan luo hyrskyn, vuossadat josta tuskallansa juo.
Omasta olennostaan kurjuus luo hyvyyden, voiman, vapauden myrskyn.

Siks, heimos sydämessä Nukkuvainen, on kirkas tuskas, kirkas köyhyytes.
Sokaisten laskenut sun kulinilles ei koskaan kruunuansa loiste mainen.
Suu hautas säteilyä ihanaa maa himmennä ei kultatoinullansa. Siks
rakkautes luja, köyhä kansa syvimmin omanaan sua rakastaa.

112RUKOUS.

1 alvi-ilta yli maan pimeänä makaa. Huokauksen tullessaan tuo se rajan
takaa.

Kunpa vahva rukous kantais yli muurin, sinne, miss' on vavistus, miss'
on tuska suurin.

Taivaan tähdet syttyvät yli ihmisrajain. Mut ei syty kynttilät
pimennossa majain,

113joissa kerran vihamies tarttunut on miekkaan, joissa sortui kotilies
verenkuumaan hiekkaan.

Sinuun, Herra vanhurskas, uskoi hädän kesken Suomen heimo silpoinas.
Kuule itku lesken,

kuule lasta nääntyvää! Herra, vihas peitä. Älä pirsto enempää
pirstottujen teitä.

Miss' on kirkko valoton, siellä soikoon kellot, missä lasten nälkä on,
lainehtikoon pellot,

miss' on liesi särkynyt, sinne liekki uusi, missä sydän murtuu nyt
kovaan rankaisuusi,

sinne katso taivaastasi Auta nääntyneitä! Kätes kaikkivaltias anna!
Johda meitä!

114INKERIN RAJALLA. Omistettu äitini isälle.

Reki ajaa halki kylien. Lähestymme lakkaamatta itää. Outo pelko
lumoissaan sua pitää. Mitä mietit, katse tummeten? Silmin näet sodat
kestetyt, elät jidman taistelun ja kauhun, paon, ryöstön, tulipalon,
sauhun, jok' on nämä metsät kiertänyt. Näet heimos väkevämmän alla
nääntyvän — ja sentään nostat pään: Länsi itää vastaan seistessään
milloinkaan ei kuole kuolemalla. Säilyy, ken ei itseänsä kiellä. Tuhat
kertaa itä kipunoi yli Inkerin, vaan yhä siellä puhdas Väinämöisen
kieli soi.

115Silloin hangen alta kohoaa

jotain, jost' et silmääs kääntää saata:

raja yli seudun kohoaa

synkentäen varjollansa maata.

Hengähtämättä sa näet sen.

Kipeästi halki kylien

raja väkivalloin tehty leikkaa,

läpi veljies sen rauta leikkaa.

Kosket piikkejä sen kädelläs,

ja ne pistävät sun sydäntäs.

Pysähdy ja itke, vaeltaja! Omaa heimoasi silpoo raja.

Inkeristä asti Uraaliin näet vitkaan: valtavana siellä lepää maa, mi
kohtalonsa tiellä peittynyt on pilviin verisiin. Vuosisadat helmastaan
se meihin kuolemaa ja vihaa uhoaa. Mikä sitoi Suomen heimon teihin?
Mikä johtaa sua, tuskan maa?

Mittaamattoman ja pyhän ajan vavisten sa viivyt luona rajan.
Tapahtukoon tahtos, Isä meidän. Tulkoon valtakuntas, Isä meidän.

116— Rusko sammuu. Jälleen länttä kohti,

sinne, mistä viime valo hohti,

kääntyy reki. Itä yöhön jää.

Sumu Venäjältä leviää.

Piikkilankani varjo lepää tiellä.

Miten hepo kotiin kiiruhtaa!

Yksinäiset tulet tuikkii siellä,

minne kättä ojentaa et saa.

Nosta silmäs! Iiiljaa syttyvät

kaikki taivaan kauniit kynttilät.

Tutkimattomina näämine yhä taivaan kirjoituksen loistavan. Yli Euroopan
ja Aasian välkehtii sen tähtikieli pyhä. Kirkas tähti! Heitä säteitäsi
heihin, joiden päällä Herran käsi päivällä ja yöllä raskas on. Auta
heitä, joilla raskas on!

